
ikt.szám: Na/56-4/2026.

J E G Y Z Ő K Ö N Y V

Készült: Nagyacsád község Önkormányzata Képviselő-testületének 2026. május 20-án 18 óra 00 perckor megtartott nyilvános üléséről.

Helye:	Nemesgörzsönyi Közös Önkormányzati Hivatal Nagyacsádi Kirendeltsége

Jelen vannak: 	
                         Szalóky Nándor Polgármester
		 Kolonics Szilvia
  Tóth Péter
 		  képviselők

Távol van: Tima Zoltán Ferenc
	        Szakács Balázs
                   
Tanácskozási joggal jelen van: Novák Edit aljegyző
Meghívott: -
		  		             
Érdeklődő:   - fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Tima Zoltán Ferenc alpolgármester és Szakács Balázs képviselő távolmaradását előre jelezte. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról. Nagyacsád község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:
19/2026.(V.20.) önkormányzati határozat
Nagyacsád Község Önkormányzatának képviselő-testülete 2026. május 20-i ülésének napirendjét az alábbiak szerint határozza meg:
1. Nemesgörzsönyi Közös Önkormányzati Hivatal 2025. évi zárszámadása
Előadó: polgármester
1. Nagyacsád Község Önkormányzat 2025. évi zárszámadása
Előadó: polgármester
1. 2025. évi belső ellenőrzésről készült összefoglaló jelentés tárgyalása
Előadó: polgármester
3) Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2025 évi munkájáról szóló beszámoló elfogadása
Előadó: polgármester
4) Átfogó értékelés a 2025. évi gyermekjóléti és gyermekvédelmi 
feladatokról
			      Előadó: polgármester
5) Az önkormányzat által adományozható elismerésekről szóló rendelet elfogadása
Előadó: polgármester

Napirendek tárgyalása:
1)Nemesgörzsönyi Közös Önkormányzati Hivatal 2025. évi zárszámadása
Előadó: polgármester
Szalóky Nándor polgármester ismerteti az előterjesztést. Elmondja, hogy a Közös Hivatalnál a bevételek 144.638.250 Ft-ban teljesültek. A személyi juttatásoknál kifizetett 116.150.469 Ft. összeg a dolgozók alapilletményét, céljuttatását, normatív jutalmát, valamint a béren kívüli juttatásokat, a és a költségtérítést tartalmazza. A munkáltatói járulékok esetében a teljesítés 15.659.813 Ft volt. A dologi kiadások tekintetében 5.904.180 Ft teljesítés mutatkozik.   Beruházási kiadás 2025. évben nem volt. A pénzforgalom alakulása szerint megállapítható, hogy a keletkezett maradvány összege 6.923.788 Ft.  Mindezen adatokat áttekintve a tényleges kiadások összege 137.714.462 Ft-ban teljesült. A Közös Hivatal pénzmaradványának alakulását az alábbiakban mutatjuk be, lásd 3. melléklet Alaptevékenység maradványa: 6.923.788 Ft.  Mezőlaki pénzügyes állítja össze a beszámolót.
Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
20/2026. (V.20.) önkormányzati határozat
Nagyacsád Község Önkormányzatának Képviselő- testülete a Nemesgörzsönyi Közös Önkormányzati Hivatal 2025. évi költségvetésének végrehajtásáról szóló beszámolót 
4.998.105 Ft. nyitó pénzkészlettel 144.638.250 Ft. bevételi főösszeggel (pénzmaradvány nélkül) 137.714.462 Ft. kiadási főösszeggel, 6.923.788 Ft. záró pénzkészlettel elfogadja.
A beszámoló jelen határozat mellékletét képezi (1,2,3,4,5 melléklet)
Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.
Felelős: polgármester, jegyző
Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2025. évi költségvetésének lezárása
1.melléklet a 20/2026.(V.20.) határozathoz Kiadások
2. melléklet a 20/2026.(V.20.) határozathoz Bevételek
3. melléklet 20/2026. (V.20.) határozathoz Nemesgörzsönyi Közös Önkormányzati Hivatal 2025. évi maradványkimutatás
4. melléklet.20/2026. (V.20.) határozathoz   Önkormányzati Hivatal 2025. évi mérleg
5. melléklet 20/2026. (V.20.) határozathoz Nemesgörzsönyi Közös Önkormányzati Hivatal 2025. évi eredménykimutatása

2)Nagyacsád Község Önkormányzat 2025. évi zárszámadása
Előadó: polgármester
Szalóky Nándor polgármester ismerteti Nagyacsád Község Önkormányzat zárszámadását. Elmondja, hogy Az önkormányzat 2025. évi költségvetési bevétele 79.945 ezer forint volt.
Az önkormányzat működési célú állami költségvetési támogatása 48.284 ezer forint, mely az alábbi jogcímekből adódik :
- Helyi önkormányzatok működési általános támogatása 25.416 ezer forint.
- Települési önkormányzat kulturális feladatainak támogatása 2.270 ezer forint.
- Települési önkormányzat szoc. és gyermekjóléti ezer forint. támogatása 16.866 ezer forint,
- Egyéb működési célú támogatások bevételei államháztartáson belülről 3.732 ezer forint.
Közhatalmi bevételek címén 5.802 ezer forint bevétel keletkezett, amelynek bontása a mellékelt táblázat szerint:
· Iparűzési adó bevétel 5.704 ezer Ft,
· Talajterhelési díj 32 e Ft,
· Pótlék 66 ezer forint.
Működési bevételek 1.295 ezer forint, ez a közterület használati díjakból, bérleti díjakból, és a bankszámla után kapott kamatokból áll.
Felhalmozási bevételként 16.113 e Ft bevételünk keletkezett, pályázati forrásból, valamint 8.451 ezer forint mezőgazdasági vállalkozók által fizetett felújítási hozzájárulásból.
Finanszírozási bevételek 28.531 ezer Ft: Államháztartáson belüli megelőlegezés ( 2026.évi állami támogatás előleg) 1.849 ezer forint volt.
Pénzforgalom nélküli bevételként szerepel az előző évi pénzmaradvány felhasználás 26.682 ezer forinttal. 
Kiadások teljesítése : Az önkormányzat 2025. évi teljesített költségvetési kiadása 67.906 ezer forint volt.  Személyi juttatásokra 19.666 ezer forintot költöttünk. Munkaadókat terhelő járulékok és szociális hozzájárulási adó kiadásunk 2.395 ezer forint volt. Dologi kiadásokra 22.571 ezer forintot költöttünk. A  beruházási és felújítási kiadások teljesítése 15.496 ezer forint, rendeletben részletezve. Működési célú támogatások 3.388 e Ft. Az önkormányzat a 2025. évet 39.053 ezer forint pénzmaradvánnyal zárta. Hitelfelvételre nem volt szükség.
Az önkormányzatnak 2025.12.31-én  nincs hitelállománya. Az önkormányzat vagyona nőtt a felhalmozási és felújítási kiadások között említett értékekkel. Az önkormányzat vagyona csökkent az elszámolt értékcsökkenések összegével.
A 2025. évi zárómérleg :	eszköz oldala :  285.688 ezer forint 
				forrás oldala :    285.688 ezer forint.
Az önkormányzat pénzkészlete 2025. december 31-én 40.153 ezer forint. Az önkormányzat 2025. évi átlagos statisztikai foglalkoztatotti létszáma 1 fő + 1 fő közfoglalkoztatott.
A pénzmaradványban benne van a kamera és a járda felújítási pályázatra kapott pénzek.
Az iparűzési adó elég kevés, ami csökkenni is fog valószínüleg.
Megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:
5/2026. (V.21.) önkormányzati rendelete
Nagycsád község Önkormányzat Képviselő-testülete úgy döntött, hogy  az önkormányzat 2025. évi zárszámadásáról szóló, fenti számú rendeletét az előterjesztésben foglaltaknak megfelelően megalkotja. 

3)2025. évi belső ellenőrzésről készült összefoglaló jelentés tárgyalása
Előadó: polgármester

Szalóky Nándor polgármester ismereti az előterjesztést. Bocskai és Tsa Bt. csinálja a belső ellenőrzést, nem emeltek kifogást, ha valamit találnak, azt javítani kell, nem von maga után büntetést.
Szalóky Nándor polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
21/2026. (V.20.) önkormányzati határozat
Nagyacsád Község Önkormányzata Képviselő-testülete a 2025. évi belső ellenőrzésről szóló összefoglaló jelentést megtárgyalta és elfogadja.
A Képviselő-testület felkéri az aljegyzőt, hogy a belső ellenőrzési jelentésben foglalt megállapítások és javaslatok végrehajtását folyamatosan kísérje figyelemmel.
Felelős: jegyző
Határidő: folyamatos
4) Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2025 évi munkájáról szóló beszámoló elfogadása
Előadó: polgármester

Szalóky Nándor polgármester ismerteti az előterjesztést. Molnár Dóra családsegítő készítette el a beszámolót. 2025. évben észlelés a jelzőrendszertől  nem történt. Szakmaközi megbeszéléseket megtartják. A táblázat tartalmazza a szakmai tevékenységüket, az ellátottak számát. 
Kolonics Szilvia megkérdezi, hogy az ellátások száma nagyacsádi lakosokat érint-e.
Szalóky Nándor polgármester elmondja, hogy igen.
[bookmark: _Hlk167457699]Szalóky Nándor polgármester megkérdezi, hogy van-e valakinek kérdése, hozzászólása. 
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat és tartózkodás nélkül a következő határozatot hozza:
22/2026.(V.20.) önkormányzati határozat
Nagyacsád Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2025. évi munkájáról szóló beszámolóját.
Felelős: polgármester
Határidő: azonnal

5)Átfogó értékelés a 2025. évi gyermekjóléti és gyermekvédelmi 
feladatokról
Előadó: polgármester
Szalóky Nándor polgármester ismerteti az előterjesztést. Az önkormányzat készítette el a beszámolót. Tartalmazza a korcsoportos megbontást, a rendszeres gyermekvédelmi támogatásban részesülők számát, a kifizetett összeget, a beiskolázási segély összegét. Hatósági intézkedés nem történt. 
Szalóky Nándor polgármester megkérdezi, hogy van-e valakinek kérdése, hozzászólása. 
[bookmark: _Hlk199853328]Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat és tartózkodás nélkül a következő határozatot hozza:

23/2026.(V.20.) önkormányzati határozat
Nagyacsád Község Önkormányzat Képviselő-testülete úgy döntött, hogy a Nagyacsád Község Önkormányzat gyermekjóléti és gyermekvédelmi feladatairól szóló 2025. évi átfogó értékelést elfogadja.
Felelős: polgármester
Határidő: azonnal

6)Az önkormányzat által adományozható elismerésekről szóló rendelet elfogadása
Előadó: polgármester

Szalóky Nándor polgármester elmondja, hogy Nagyacsád Község Önkormányzatának Képviselő-testülete fontosnak tartja azon személyek és szervezetek munkájának elismerését, akik a település fejlődése és közösségi élete érdekében kiemelkedő tevékenységet végeznek. A rendelet meghatározza az önkormányzat által adományozható elismerések körét, az adományozás feltételeit és az eljárási szabályokat. Díszoklevéllel és tárgyjutalommal jutalmazzuk az érintettet. A tárgyjutalmat később megbeszéljük. Nagyacsád községért elismerés is adományozható lesz. 
Megkérdezi, hogy van-e valakinek kérdése, hozzászólása.
Kolonics Sziliva képviselő megkérdezi, hogy bárki jelölhet-e.
Novák Edit aljegyző ismerteti az eljárási szabályokat.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:
6/2026. (V.21.) önkormányzati rendelete
Nagycsád község Önkormányzat Képviselő-testülete úgy döntött, hogy  az az önkormányzat által adományozható elismeréseiről szóló, fenti számú rendeletét az előterjesztésben foglaltaknak megfelelően megalkotja. 

Szalóky Nándor polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. május 20-i nyilvános ülés 19 óra 39 perckor berekeszti.

K.m.f.

Szalóky Nándor                          				          Ivanics Barbara
 polgármester							          jegyző


A jegyzőkönyv tartalmáért felel:
Novák Edit
							               aljegyző
2

